CELEX: C2004/262/21
Language: sk
Date: 2004-10-23 00:00:00
Title: Rozsudok Súdneho dvora (prvá komora) z 9. septembra 2004 vo veci C-269/03 (návrh na začatie konania o prejudiciálnej otázke podaný Cour d'appel): Administration de l'enregistrement et des domaines, État du grand-duché de Luxembourg proti Vermietungsgesellschaft Objekt Kirchberg Sàrl (Šiesta smernica DPH — Článok 13, C — Oslobodenie činností nájmu a leasingu nehnuteľností — Právo voľby zdaňovania — Odpočítanie DPH zaplatenej na vstupe — Získanie predchádzajúceho súhlasu od daňového úradu)

23.10.2004   
            
            
               SK
            
            
               Úradný vestník Európskej únie
            
            
               C 262/11
            
         
      ROZSUDOK SÚDNEHO DVORA
   
   (prvá komora)
   z 9. septembra 2004
   vo veci C-269/03 (návrh na začatie konania o prejudiciálnej otázke podaný Cour d'appel): Administration de l'enregistrement et des domaines, État du grand-duché de Luxembourg proti Vermietungsgesellschaft Objekt Kirchberg Sàrl (1)
   
   (Šiesta smernica DPH - Článok 13, C - Oslobodenie činností nájmu a leasingu nehnuteľností - Právo voľby zdaňovania - Odpočítanie DPH zaplatenej na vstupe - Získanie predchádzajúceho súhlasu od daňového úradu)
   (2004/C 262/21)
   Jazyk konania: francúzština
   Vo veci C-269/03, predmetom ktorej je návrh podaný 20. júna 2003 Súdnemu dvoru v súlade s článkom 234 ES rozhodnutím Cour d'appel (Luxembursko) z 18. júna 2003, na začatie konania o prejudiciálnej otázke, ktorá vyplynula zo sporu prejednávaného pred týmto vnútroštátnym súdom medzi Administration de l'enregistrement et des domaines, État du grand-duché de Luxembourg a Vermietungsgesellschaft Objekt Kirchberg Sàrl, Súdny dvor (prvá komora), v zložení: predseda komory P. Jann, sudcovia A. Rosas a S. von Bahr (spravodajca), generálny advokát: L. A. Geelhoed, tajomník: Múgica Arzamendi, hlavný referent, vyhlásil dňa 9. septembra 2004 rozsudok, ktorého výrok znie:
   Ustanovenia článku 13, C prvý odsek, písm. a) a druhý odsek šiestej smernice Rady č. 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia nebránia tomu, aby členský štát, ktorý využíva možnosť poskytnúť daňovníkom v danom členskom štáte právo voľby zdaňovania prenajímania a leasingu nehnuteľností, prijal predpis, ktorý podmieňuje odpočet DPH zaplatenej na vstupe v plnej výške udelením predchádzajúceho súhlasu, ktorý nebude mať spätné účinky, zo strany daňového úradu.
   
      (1)  Ú. v. EÚ C 200 z 23.8.2003